
Uznesenie Okresný súd Poprad v právnej veci žalobcu: A. B., nar. XX.XX.XXXX, C. XXX/XX, XXX XX D., zast.: Mgr. Dominik Bašista, Štefánikova 8, 058 01 Poprad, IČO: 57013586, proti žalovaným: 1./ E. B., nar. XX.XX.XXXX, E. F. XXX/XX, XXX XX D., 2./ G. B., nar. XX.XX.XXXX, C. XXX/XX, XXX XX D., 3./ H. B., nar. XX.XX.XXXX, E. F. XXX/XX, XXX XX D. v spore o zrušenie a vyporiadanie podielového spoluvlastníctva takto rozhodol: I. Konanie z a s t a v u j e . II. Náhradu trov konania stranám n e p r i z n á v a . odôvodnenie: Žalobca sa žalobou doručenou súdu dňa 14.8.2024 domáhal, aby zrušil podielové spoluvlastníctvo strán k rodinnému domu súp. č. XXX a pozemku v k. ú. D. a nehnuteľnosti prikázal do podielového spoluvlastníctva žalovaných za náhradu určenú znaleckým posudkom. V priebehu súdneho konania žalobca prostredníctvom svojho právneho zástupcu podaním doručeným súdu dňa 16.4.2026 zobral žalobu v celosti späť, žiadal konanie zastaviť a náhradu trov konania stranám nepriznať. Spolu so späťvzatím žaloby predložil písomné prehlásenie žalovaných zo dňa 15.4.2026 o udelení súhlasu so zastavením konania a návrhom na nepriznanie trov konania žiadnej zo sporových strán. Podľa § 144 CSP, žalobca môže vziať žalobu späť. Podľa § 145 ods. 1 CSP, ak je žaloba vzatá späť celkom, súd konanie zastaví. S poukazom na vyššie uvedené skutočnosti a citované zákonné ustanovenia mal súd preukázané, že zo strany žalobcu došlo k účinnému späťvzatiu žaloby, preto boli splnené zákonné podmienky pre zastavenie konania. Náhradu trov konania súd stranám nepriznal, pretože žiadna zo sporových strán si v súvislosti so späťvzatím žaloby náhradu trov neuplatnila. Poučenie: Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
Odvolanie možno odôvodniť len tým, že a)neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

